**Contract de prestari servicii**

**nr. \_\_\_\_\_\_\_/2017**

# CAP.1. PĂRŢILE CONTRACTANTE

**Societatea ELECTROCENTRALE BUCUREŞTI SA** , cu sediul in Bucureşti, Splaiul Independentei nr. 227, sector 6, înregistrată la registrul Comerţului cu nr. J40/1696/2003, cod fiscal RO 15189596, cod poştal 060041, telefon 021 275 1103, fax 021 275 1405, cod IBAN nr. RO25 RNCB 0082 0441 7274 0422 la BCR – Sucursala Unirii, legal reprezentată de Dna. Manuela-Petronela OLTEANU – Administrator Special, în calitate de **ACHIZITOR** (BENEFICIAR) şi

**Societatea** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cu sediul in localitatea \_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_, nr. \_\_\_, cod poştal \_\_\_\_\_\_\_\_\_, telefon**: \_\_\_\_\_\_\_\_\_**, fax: \_\_\_\_\_\_\_\_\_\_, cod IBAN \_\_\_\_\_\_\_\_\_\_ la Banca \_\_\_\_\_\_\_\_\_\_\_\_\_\_\_\_, înregistrată la Registrul Comerţului cu nr. \_\_\_\_\_\_\_\_\_\_\_, cod fiscal \_\_\_\_\_\_\_\_\_\_, membra a Camerei Auditorilor Financiari din Romania cu autorizatia nr. \_\_\_\_, reprezentată prin \_\_\_\_\_\_\_\_\_\_\_ Director, în calitate de **PRESTATOR**

# CAP.2. DEFINIŢII

2.1 - În prezentul contract următorii termeni vor fi interpretaţi astfel:

* + - 1. ***contract*** – reprezintă prezentul contract şi toate anexele sale.
      2. ***achizitor şi prestator*** - părtile contractante, aşa cum sunt acestea numite în prezentul contract;
      3. ***valoarea contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

*d.* ***servicii*** *–* serviciile care constituie obiectul contractului precizat la CAP.4;

e. ***standarde -*** standardele, reglementările tehnice sau altele asemenea prevăzute în caietul de sarcini şi în propunerea tehnică;

f***.forţa majoră***- un eveniment mai presus de controlul parţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: razboaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enuntiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*g.* ***zi*** - zi calendaristică; *an* - 365 de zile.

# CAP.3. INTERPRETARE

3.1.În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2.Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

***Clauze obligatorii***

# CAP.4. OBIECTUL CONTRACTULUI

4.1.(1)Obiectul contractului este execuţia de către prestator a serviciului**: *Serviciul integrat de audit al situatiilor financiare statutare si/sau situatii conform IFRS in scop informativ pentru anul 2016, in conformitare cu OMF 1802/2014, OMF 666/2015 si OMF 2844/2016*  ,** care implica urmatoarele sarcini din partea prestatorului:

1. - **Efectuarea auditului statutar al Situatiilor Financiare incheiate la 31.12.2016** intocmite conform Ordinului 1802/2014 pentru aprobarea Reglementarilor contabile privind situatiile financiare anuale individuale si situatiile financiare anuale consolidate si evaluarea gradului de conformitate a Raportului Administratorului cu situatiile financiare pe anul 2016
2. **-** **Efectuarea auditului situatiilor financiare individuale ale anului 2016,** intocmite conform Ordinului 2844/2016 in scop informativ, in baza Reglementarilor contabile conforme cu IFRS.

(2) Prestatorul se obliga sa realizeze rapoartele de audit la termenele si in conditiile prevazute in prezentul contract. Rapoartele de audit, atat cel de audit statutar cat si cel al situatiilor financiare individuale intocmite in baza IFRS, se vor elabora in limbile romana si engleza cu aceeasi valoare juridica, in cate **4 (patru) exemplare.**

4.2 - Achizitorul se obligă să platească preţul convenit în prezentul contract pentru serviciul prestat, cu conditia aprobarii rapoartelor de audit de catre Administratorul Special, respectiv avizarii acestora de catre Administratorul Judiciar ai ELCEN.

**CAP.5. VALOAREA CONTRACTULUI**

5.1 Valoarea serviciilor care fac obiectul prezentului contract, fără TVA, este de: \_\_\_\_\_\_\_\_ lei (\_\_\_\_\_\_\_\_\_\_\_\_\_\_\_\_\_\_\_\_\_ litere lei).

Cota de TVA valabila la data facturarii se aplică asupra bazei de impozitare.

Preţul serviciilor este ferm, nemodificabil pe toată durata de derulare a contractului.

# CAP.6. DURATA CONTRACTULUI; TERMENE DE PRESTARE

6.1. Durata contractului este pana la data de 30.09.2017.

6.2. Termenele de prestare corespunzator etapelor de realizare a serviciilor care fac obiectul prezentului contract sunt:

- 30.04.2017 pentru emiterea raportului de audit intermediar (draft) pentru situaţiile financiare încheiate la 31.12.2016 întocmite conform OMF 1802/2014;

- 14.05.2017 pentru emiterea raportului de audit pentru situaţiile financiare încheiate la 31.12.2016 întocmite conform OMF 1802/2014;

- 14.05.2017 evaluarea gradului de conformitate a raportului administratorului cu situatiile financiare;

* 25.06.2017 pentru prezentarea raportului interimar pentru auditul situaţiilor financiare;
* 30.06.2017 pentru prezentarea raportului final pentru auditul situaţiilor financiare.

# CAP.7. EXECUTAREA CONTRACTULUI

7.1. Contractul intră în vigoare la data semnării lui de către ambele părţi. Data semnării de către ambele părţi este data înregistrării de ieşire la achizitor.

# CAP.8. DOCUMENTELE CONTRACTULUI

8.1 - Documentele contractului sunt:

* contractul propriu-zis;
* oferta prestatorului;
* caietul de sarcini;
* lista cuprinzând subcontractanţii, cu datele de recunoaştere ale acestora, precum şi contractele încheiate cu aceştia (dacă este cazul);
* anexele menţionate în textul contractului;
* eventualele acte adiţionale la contract.

În cazul în care, pe parcursul îndeplinirii contractului, se constată faptul că anumite elemente ale propunerii tehnice sunt inferioare cerinţelor prevăzute în caietul de sarcini, prevalează prevederile caietului de sarcini.

# CAP.9. OBLIGATIILE PRINCIPALE ALE PRESTATORULUI

9.1. Prestatorul va furniza rapoartele prevazute la art.6.2 de mai inainte, la termenele convenite prin contract.

9.2. Prestatorul trebuie sa evalueze gradul de conformitate al raportului administratorilor cu situatiile financiare.

9.3. Prestatorul are obligatia sa sustina in Adunarea Generala a Actionarilor rapoartele pentru auditul situaţiilor financiare, daca conducerea ELCEN solicita acest lucru.

9.4. Prestatorul se obliga sa intocmeasca rapoartele de audit al situatiilor financiare ale achizitorului cu diligenta si eficienta, in acord cu tehnicile si practicile generale acceptate si cu standardele profesionale recunoscute de corpuri profesionale din tara.

9.5. Prestatorul se obliga sa actioneze cu privire la orice problema privind prezentul contract si obiectul lui ca un consilier loial al achizitorului si apara interesul legitim al achizitorului in relatiile cu terte persoane.

9.6. Prestatorul se obliga sa raspunda fata de achizitor pentru performanta rapoartelor de audit intocmit conform obiectului contractului, conform prevederilor acestuia si ale caietului de sarcini, precum si pentru pierderile suferite de achizitor ca rezultat al executarii defectuoase a serviciului intocmire a rapoartelor de audit al situatiilor financiare ale achizitorului.

9.7. Prestatorul se obliga sa nu divulge nici o informatie confidentiala referitoare la contract si documentele aferente contractului, fara consimtamantul prealabil scris al achizitorului.

9.8. Rapoartele de audit al situatiilor financiare ale achizitorului si celelalte documente elaborate de prestator in executarea serviciului de audit sunt si raman proprietatea achizitorului, iar prestatorul trebuie, pana la data executarii integrale a prezentului contract, sa predea achizitorului toate documentele, impreuna cu inventarul lor. Prestatorul poate retine o copie a acestor documente dar are obligatia sa nu le utilizeze fara aprobarea scrisa prealabila a achizitorului.

9.9. Prestatorul se obliga sa foloseasca personal calificat si experimentat in domeniu care sa asigure executarea serviciului de audit, conform caietului de sarcini si a ofertei tehnice a acestuia.

9.10. Prestatorul se obligă să presteze serviciile la standardele şi performanţele prezentate în propunerea tehnică, anexă la contract**.**

9.11. Prestatorul se obligă să despagubească achizitorul împotriva oricăror:

reclamaţii şi acţiuni în justiţie, ce rezultă din încalcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu serviciul prestat, şi

daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încalcare rezultă din respectarea caietului de sarcini întocmit de către achizitor.

9.12. Prestatorul se obliga, pe toata perioada derularii contractului, sa acorde consultanta si sa faca prompt completari si modificari in documentatie pana la avizarea si aprobarea raportului de audit al situatiilor financiare ale achizitorului.

9.13. In situatia in care, ulterior incheierii/finalizarii contractului de servicii, la solicitarea achizitorului, prestatorulse obliga sa execute actualizarea/completarea rapoartelor de audit, partile contractante vor negocia de comun acord, completarea acestui raport prin act aditional la contract.

# CAP.10. OBLIGATIILE PRINCIPALE ALE ACHIZITORULUI

10.1. Achizitorulse obliga sa asigure o persoana responsabila pentru urmarirea, derularea si verificarea indeplinirii contractului.

10.2. Achizitorul se obliga sa puna la dispozitia prestatorului facilitati si/sau informatii pe care le considera necesare indeplinirii contractului. De asemenea achizitorul garanteaza accesul liber la toate locurile, datele si informatiile legate de obiectul contractului, solicitate de prestator si necesare pentru executarea rapoartelor de audit.

Datele si informatiile vor fi prezentate sub forma scrisa.

10.3.Achizitorul se obliga sa asigure, la cererea prestatorului, cate un specialist al societatii - din domeniul economic, financiar-contabil, tehnic – care sa poata da informatiile necesare pentru intocmirea rapoartelor de audit al situatiilor sale financiare.

10.4. Achizitorul se obliga sa transmită prestatorului în termen de 5 zile lucrătoare de la primirea rapoartelor finale de audit, eventualele observaţii care conditioneaza receptia acestora.

10.5. Achizitorul se obliga sa achite factura emisa de prestator in termenul prevazut la articolul 14.3, dupa receptia serviciilor.

***Clauze specifice***

# CAP.11. SANCTIUNI PENTRU NEINDEPLINIREA CULPABILA A OBLIGATIILOR

11.1. În cazul în care, din vina sa exclusivă, prestatorul nu reuşeşte să-şi îndeplinească obligaţiile asumate, atunci achizitorul are dreptul de a deduce din preţul contractului, penalităţi egale cu dobânda legala penalizatoare, raportate la valoarea serviciilor neprestate sau prestate cu neconformităţi, pentru fiecare zi de întârziere. Penalităţile nu vor putea depăşi valoarea contractului.

11.2. Prestatorul este pus de drept în întârziere prin expirarea termenului contractual, fără notificare şi fără nicio altă procedură prealabilă.

11.3. Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat cu notificare prealabila şi de a pretinde plata de daune-interese.

11.4. Penalităţile de la art.11.1. se aplică şi serviciilor prestate, dar care nu corespund calitativ în perioada de garanţie, până la data remedierii sau refacerii lor.

11.5. În cazul în care achizitorul nu onorează factura in termenul scadent prevăzut la articolul 14.3 din contract, atunci este de drept in întârziere şi va plăti penalităţi egale cu dobânda legala penalizatoare, raportate la valoarea neonorata la plată a facturii fără TVA. Respectivele penalitati nu pot depăşi valoarea neonorată la plată a facturii.

11.6. Dacă valoarea penalităţilor nu acoperă prejudiciile produse partilor contractante prin nerespectarea clauzelor care au dus la plata acestor penalităţi, părţile contractante pot percepe partenerului de contract daune - interese, conform reglementărilor legale în vigoare, până la acoperirea prejudiciului produs, la valori demonstrabile cu documente.

# CAP.12. RECEPTIE SI VERIFICARI

12.1. Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnica si din caietul de sarcini.

12.2. Serviciul de intocmire a Rapoartelor de audit al situatiilor financiare ale Societatii ELECTROCENTRALE BUCURESTI SA se considera a fi complet finalizat si receptionat dupa acceptarea de catre Administratorul Special respectiv Administratorul Judiciar, a rapoartelor de audit.

12.3. Prestatorul va face prompt, in orice etapa de analiza a rapoartelor, orice corectie necesara, iar procesul se repeta pana la acceptarea rapoartelor.

# CAP.13. INTARZIERI

13.1. În cazul în care:

a)orice motive de întârziere, ce nu se datorează prestatorului, sau

b)alte circumstanţe neobisnuite susceptibile de a surveni, altfel decât prin încalcarea contractului de către prestator,

îndreptăţesc prestatorul de a solicita prelungirea termenului de prestare a serviciului, atunci parţile vor revizui, de comun acord, termenele de prestare si vor incheia un act adiţional.

13.2. - Dacă pe parcursul îndeplinirii contractului, prestatorul nu poate respecta modul si termenele de prestare convenite, acesta are obligaţia de a notifica acest lucru achizitorului, in termen de 24 de ore.

13.3 - În afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului.

# CAP.14. MODALITATI SI CONDITII DE PLATA

14.1. Plata serviciului de auditintegrat executat de prestator se va face prin ordin de plata.

14.2. Orice modificare a numărului de cont sau a oricăror altor elemente care ar putea influenţa buna desfăşurare a operaţiunilor financiar-bancare între părţile contractante, va

fi comunicata celeilalte parti contractante si va face obiectul unui act aditional la contract.

14.3. Termenul de scadenta al facturii emise de catre prestator este de 60 de zile calendaristice de la data receptionarii serviciilor si inregistrarii facturii la achizitor.

# CAP.15. RASPUNDEREA CONTRACTUALA. REZILIEREA CONTRACTULUI

15.1 În cazul nerespectării obligaţiilor asumate prin prezentul contract de către una din părţile contractante, in mod culpabil si repetat, partea lezată va considera contractul reziliat/rezolvit de plin drept cu notificare prealabila şi va avea dreptul de a pretinde plata de daune-interese.

15.2 Contractul este desfiinţat de drept, fără a mai fi necesară punerea în întârziere sau altă procedură prealabilă, de către achizitor, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât, îndeplinirea contractului respectiv ar fi contrară interesului public; în acest caz prestatorul are dreptul de a pretinde numai plata corespunzătoare pentru partea din contract îndeplinită până la data desfiinţării de drept a contractului.

15.3 Contractul se reziliază în toate cazurile de forţă majoră definite la Cap. 17.

15.4. – Achizitorul isi rezerva dreptul de a denunta unilateral contractul de servicii, in cel mult 15 de zile de la aparitia unor circumstante care nu au putut fi prevazute la data incheierii contractului si care conduc la modificarea fundamentala a clauzelor contractuale.

15.5. - In cazul prevazut la clauza art.15.4. prestatorul are dreptul de a pretinde numai plata corespunzatoare pentru partea din contract indeplinita pana la data denuntarii unilaterale a contractului. In acest scop, prestatorul va efectua receptia serviciilor prestate pana la data rezilierii, intr-un termen de 15 zile.

15.6. – Notificarea rezilierii contractului se va comunica in scris catre partea contractanta cu cel putin 15 zile lucratoare anterior datei solicitate de reziliere. Daca in termen de 15 zile de la data notificarii, partea notificata nu formuleaza obiectiuni asupra motivului de reziliere invocat in notificare, astfel incat partile sa initieze rezolvarea amiabila, rezilierea se considera acceptata.

15.7. - Achizitorul are dreptul de a denunta unilateral contractul in situatia nerespectarii dispozitiilor de la art.243 alin.(1) din Legea nr.99/2016 privind achizitiile sectoriale.

15.8. - Achizitorul are dreptul de a denunta unilateral contractul in perioada de

valabilitate a acestuia intr-una din urmatoarele situatii:

a) contractantul se afla, la momentul atribuirii contractului, intr-una dintre situatiile care ar fi determinat excluderea sa din procedura de atribuire in temeiul art.177 din Legea nr.99/2016 privind achizitiile sectoriale

b) contractul nu ar fi trebuit sa fie atribuit contractantului respectiv, avand in vedere o incalcare grava a obligatiilor care rezulta din legislatia europeana relevanta si care a fost constatata printr-o decizie a Curtii de Justitie a Uniunii Europene.

# CAP.16. AMENDAMENTE

16.1. Drepturile şi obligaţiile furnizorului rezultate din prezentul contract pot fi preluate de către un alt operator economic care îndeplineşte criteriile de calificare şi selecţie stabilite iniţial, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare.

19.2. Suplimentar fata de situatiile prezentate la articolul 16.1, părţile contractante au dreptul, pe durata îndeplinirii contractului, de a conveni modificarea clauzelor contractului prin act adiţional, în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

# CAP.17. FORTA MAJORA

17.1 - Forţa majoră este constatată de o autoritate competentă.

17.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

17.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

17.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

17.5.- Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalt**e** parţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

# CAP.18. SOLUTIONAREA LITIGIILOR

18.1 - Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

18.2 - Dacă, după 15 de zile de la începerea acestor tratative achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecatoreşti competente din localitatea achizitorului.

# CAP.19. LIMBA CARE GUVERNEAZĂ CONTRACTUL

19.1 - Limba care guvernează contractul este limba română.

# CAP.20. COMUNICARI

20.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

- (2) Orice document scris trebuie înregistrat atât în momentul transmiterii cât şi în momentul primirii.

20.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

# CAP.22. LEGEA APLICABILA CONTRACTULUI

21.1 - Contractul va fi interpretat conform legilor din România.

# CAP.22. PREVEDERI FINALE

22.1. Prevederile contractuale referitoare la acelasi aspect dar tratate in cuprinsul unor articole distincte din contract, vor fi complet definite prin cumularea prevederilor respectivelor articole.

22.2. Partile contractante au obligatia de a numi si de a-si comunica reciproc, in cel mai scurt timp de la semnarea contractului, numele persoanelor specializate/responsabililor de contract, pentru a facilita buna derulare si rezolvare, in timp util, a tuturor problemelor impuse de derularea contractului.

22.3. Orice schimbare de adresa a uneia din partile contractante va fi comunicata in termen de 24 de ore partenerului de contract.

Contractul contine a fost intocmit în două exemplare originale, câte unul pentru fiecare parte.

**BENEFICIAR, PRESTATOR,**

**Societatea Electrocentrale Bucureşti S.A**

societate in insolventa, in insolvency, en procedure collective

Administrator Special Director,

Manuela-Petronela OLTEANU

ADMINISTRATOR JUDICIAR Director Economic,

KPMG Restructuring SPRL

Speranţa MUNTEANU

Director General,

Marcel Octavian NICOLAESCU

Director General Adjunct,

Laurentiu Dan TUDOR

Director Financiar-Comercial,

Marcel VÎLCĂ

Viza CFP,

Director Juridic si Achizitii,

Flavius CLADOVEANU

Serviciul Juridic,

Mihai VOLF

Serviciul Achiziţii,

Ioana UNTILĂ

Birou Contracte

Roxana KEDEI

Derulator contract

**SECŢIUNEA IV**

# MODEL DE CONTRACT

# Pentru achiziţia de servicii:

***Serviciul integrat de audit al situatiilor financiare statutare si/sau situatii conform IFRS in scop informativ pentru anul 2016 in conformitare cu OMF 1802/2014 si OMF 666/2015***

Conţinutul clauzelor contractuale cuprinse in următoarele capitole este obligatoriu:

CAP. 4. OBIECTUL CONTRACTULUI

CAP. 5. VALOAREA CONTRACTULUI

CAP. 6. DURATA CONTRACTULUI ; TERMENE DE PRESTARE

CAP. 7. EXECUTAREA CONTRACTULUI

CAP. 8. DOCUMENTELE CONTRACTULUI

CAP. 9. OBLIGAŢIILE PRINCIPALE ALE PRESTATORULUI

CAP.10. OBLIGAŢIILE PRINCIPALE ALE ACHIZITORULUI

CAP.15. RASPUNDEREA CONTRACTUALA; REZILIEREA CONTRACTULUI

CAP.21. LEGEA APLICABILĂ CONTRACTULUI

DIRECTOR JURIDIC si ACHIZITII,

Flavius Cladoveanu

SERVICIUL JURIDIC

Mihai Volf

SERVICIUL ACHIZIŢII, Derulator contract,

Ioana Untilă

BIROU CONTRACTE

Roxana Kedei